Planinsko društvo Trbovlje Trbovlje, 26. 2. 2020

Nadzorni odbor Trbovlje

POROČILO

Nadzornega odbora PD Trbovlje za leto 2019

Dne 25.2.2020 se je na sedežu računovodskega servisa Biro Zupan sestal Nadzorni odbor PD Trbovlje v sestavi: Bojan Gorjup, predsednik, Ljuba Štrovs Štampfel, članica in Miri Potrbin, članica. S strani računovodskega servisa je bila na sestanku prisotna računovodkinja g. Petra Branda.

Najprej je g. Branda člane komisije seznanila z bilanco stanja in bilanco uspeha, nato pa smo pregledali računovodsko dokumentacijo s poudarkom na izdatkih v letu 2019. Na osnovi pregleda poslovnih listin Blagajniško in ostalo dokumentacijo je blagajničarka društva g. Blanka Kodrič izpolnjevala vestno in redno dostavljala na Računovodski servis. Računovodkinja g. Branda, je nato, preko leta, na osnovi prejete dokumentacije opravila potrebna knjiženja ter na koncu leta izdelala zaključni račun in finančno poročilo za leto 2019, ki sta bila tudi predmet našega nadzora. Za opravljeno delo si vsi sodelujoči zaslužijo vse priznanje in zahvalo.

1. Po predpisih za obračun DDV, Planinsko društvo Trbovlje ni registrirano kot davčni zavezanec.
2. Računovodski servis Biro-Zupan vodi vse poslovne knjige po metodi dvostavnega knjigovodstva in v skladu s slovenskimi računovodskimi standardi (SRS 33) in ostalimi zakonskimi predpisi ter sklepi Upravnega odbora PD Trbovlje. Pri knjiženju uporablja enotni kontni plan po Zakonu iz leta 2013 z ustreznimi dopolnitvami. Računovodstvo vodi s pomočjo računalniškega programa.
3. V skladu z računovodskimi predpisi sta v mesecu januarju 2020 dve ločeni komisiji opravili letni popis osnovnih sredstev in drobnega inventarja in sicer, v društvenih prostorih in v koči na Mrzlici. Poročili obeh inventurnih komisij sta bili potrjeni na UO PDT 26.2.2020 in dostavljeni računovodkinji.
4. Vse računovodske in finančne listine, ki so osnova za knjiženje, so bile pravilno izpolnjene in podpisane od strani pooblaščenih oseb. Pri pregledu le teh nismo našli nobenih nepravilnosti. Vsa vplačila in izplačila so bila namenska, nenamenskih izplačil ni bilo.
5. Iz bilance stanja je bilo razvidno, da smo imeli v društvo na dan 31.12.2019 na aktivi in pasivi za 94.235,00 € različnih sredstev in njihovih virov. Sedanja vrednost osnovnih sredstev na isti dan, je bila 81.960,00 €. Od tega je odpadlo na zgradbe 78.767,00 €, opremo za 2.794,00 € in drobni inventar 399,00 €.
6. Iz Bilance uspeha je bilo razvidno, da smo imeli v društvu na dan 31.12.2019 za 18.749,00 evrov prihodkov in za 21.044 € odhodkov. Presežek odhodkov nad prihodki znaša torej 2.295,00 €. Leto 2019 smo zaključili z izgubo, ki je predvsem posledica sanacije dimnika na planinskem domu na Mrzlici. Kljub prikazani izgubi pa imamo v društvenem skladu, zaradi predlanskega presežka prihodkov nad odhodki v višini 4.311,00 €, v celotnem poslovanju še vedno presežek prihodkov nad odhodki oziroma pozitiven rezultat v višini 2.016,00 €.
7. Zaključni račun, oziroma letni izkaz poslovanja za leto 2019 bo, po sprejemu na letnem zboru članov (občnem zboru), pravočasno predložen AJPES-u in Finančni upravi v Hrastniku.
8. Do datuma pregleda dokumentacije je imela oskrbnica doma na Mrzlici poravnane vse finančne obveznosti do društva, ki izhajajo iz najemne pogodbe. Zadnji, decembrski znesek najemnine za leto 2019, je bil plačan v mesecu januarju 2020.

Iz vsega doslej navedenega lahko zaključimo, da je bilo poslovanje društva v letu 2019 finančno nekoliko slabše zaradi povečanih vlaganj v planinski dom na Mrzlici, vendar v celoti gledano uspešno, pregledno in v skladu z obstoječimi predpisi.

# Ker pri nadzoru nismo ugotovili nepravilnosti, predlagamo Občnemu zboru, da v celoti sprejme, oziroma potrdi predlagani Zaključni račun in da razrešnico dosedanjemu vodstvu in ostalim organom društva.

Člani Nadzornega odbora med letom spremljamo, razen poslovnega izida, tudi drugo, širšo, dejavnost društva. Pri tem z zadovoljstvom ugotavljamo, da smo, predvsem v drugi polovici leta 2019, uspeli ponovno oživiti izletniško dejavnost, povečati število članstva in dva nova člana smo poslali na izobraževanje za planinske vodnike A kategorije. Imamo tudi kandidate za nove varuhe narave, ena nova članica pa je opravila izpit za markacista. Izboljšati pa moramo še dosedanje sodelovanje z Osnovnimi šolami in pridobiti sodelavce na področju gospodarske dejavnosti društva in nekaterih administrativnih del. Uspešno smo izvedli tudi tri tradicionalne pohode na Mrzlico in sanirali dimnik na koči ter uredili nov sistem čiščenja pitne vode.

Kljub nekaterim težavam in v drugi polovici leta 2019 zmanjšani dejavnosti nekaterih dolgoletnih članov društva, smo lahko z delom v društvu zadovoljni. Zato bi se radi na koncu vsem, ki so kakorkoli prispevali k uspešnemu delovanju društva, zahvalili za njihov prostovoljen prispevek k ohranjanju planinske kulture v Trbovljah, ki ima častitljivo skoraj 110 letno tradicijo.

Predsednik

Nadzornega odbora

PD Trbovlje

Bojan Gorjup

Predsednik Nadzornega odbora PD Trbovlje

Bojan Gorjup